ร้านนี้อยู่ในตลาดโต้รุ่งกาญจนบุรี บริเวณใกล้หัวมุมถนนด้านหอนาฬิกา ทางร้านมีขนมหลายอย่าง ปกติคนแน่น แต่วันก่อนผ่านไป พอดีร้านว่าง จึงได้แวะทานขนมสักถ้วยค่ะ

รายการที่สั่งเป็น แห้ว ฟักทอง เผือก น้ำกะทิ สำหรับแห้ว หวานธรรมชาติ มีความกรุบนุ่ม ฟักทองเชื่อม เนื้อไม่แห้ง ผิวนอกไม่เหนียว  เหมือนขนมค้างวัน มีความนุ่ม ฟักทองเชื่อมนะคะ แต่ไม่หวานจัด เผือกร่วนและมันดี น้ำกะทิหอม หวานน้อย  สำหรับคนที่ชอบหวานจัด อาจรู้สึกว่าจืดไปหน่อย แต่ส่วนตัวชอบค่ะ ทานได้ทั้งถ้วย ปกติถ้าหวานมากจะไม่ทานกะทิ ขอแตะ ๆ รสสัมผัสเล็กน้อย น้ำที่เหลือจะไม่ทานเลยค่ะ

ร้านนี้ขนม 2 อย่าง ราคา 15 บาท ของเราใส่ 3 อย่าง 20 บาทค่ะ

